Diari Oficial de la Generalitat Valenciana


Sumari del DOGV 9089, del 21-05-2021 (2021/5449)

Resolució de 13 de maig de 2021, del director general per a l'Avanç de la Societat Digital, per la qual s'acorda sotmetre al tràmit d'informació pública el projecte d'ordre de la Conselleria d'Innovació, Universitats, Ciència i Societat Digital pel qual s'estableixen les bases reguladores per a la concessió d'ajudes per a la instal·lació d'infraestructura d'obra civil per a facilitar el desplegament de les xarxes de comunicacions electròniques.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9089

Data del DOGV
:   21-05-2021

Secció del DOGV
:   V. ANUNCIS - C) ALTRES ASSUMPTES

Número del document
:   2021/5449


Data del document
:   13-05-2021

Organisme emissor
:   Conselleria d'Innovació, Universitats, Ciència i Societat Digital

Tipus de document
:   Resolució

Descriptors 

:   * Conselleria d'Innovació, Universitats, Ciència i Societat Digital
    * cooperació administrativa

Resolució de 13 de maig de 2021, del director general per a l'Avanç de la Societat Digital, per la qual s'acorda sotmetre al tràmit d'informació pública el projecte d'ordre de la Conselleria d'Innovació, Universitats, Ciència i Societat Digital pel qual s'estableixen les bases reguladores per a la concessió d'ajudes per a la instal·lació d'infraestructura d'obra civil per a facilitar el desplegament de les xarxes de comunicacions electròniques. [2021/5449]  
D'acord amb el que s'estableix en l'article 43.1.c de la Llei 5/1983, de 30 de desembre, del Consell, i en l'article 133.2 de la Llei 39/2015, d'1 d'octubre, del procediment administratiu comú de les administracions públiques, així com en l'article 52 del Decret 24/2009, de 13 de febrer, del Consell, sobre la forma, estructura i procediment d'elaboració dels projectes normatius de la Generalitat.  
D'acord amb el que es disposa en la Llei 1/2015, de 6 de febrer, d'hisenda pública, sector públic instrumental i subvencions, que en l'article 165.1 estableix que tots els tràmits del procediment d'elaboració de les ordres de bases «seran evacuats per via d'urgència, en atenció a la seua especial naturalesa».  
En virtut de les atribucions conferides pel Decret 105/2019, de 5 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat; pel Decret 243/2019, de 25 d'octubre, del Consell, i per la Resolució d'inici de la consellera d'Innovació, Universitats, Ciència i Societat Digital de data 22 de març de 2021, resolc:  
  
Sotmetre a audiència pública, durant un termini de 7 dies hàbils, el projecte d'ordre de la Conselleria d'Innovació, Universitats, Ciència i Societat Digital pel qual s'estableixen les bases reguladores per a la concessió d'ajudes per a la instal·lació d'infraestructura d'obra civil per a facilitar el desplegament de les xarxes de comunicacions electròniques.  
El termini per a la presentació d'observacions serà de set dies a comptar des de l'endemà de la publicació de la present resolució en el Diari Oficial de la Generalitat Valenciana.  
El projecte normatiu podrà ser consultat en l'enllaç   
http://innova.gva.es/es/audiencia-publica/processos-oberts  
Les al·legacions, observacions o suggeriments efectuats per les persones, institucions o entitats que es consideren interessades han de dirigir-se i remetre's per escrit a mihyv@bmr.nh  
  
Alacant, 13 de maig de 2021.- El director general per a l'Avanç de la Societat Digital: Pedro Agustín Pernias Peco.